જામનગર પોલીસમાં નીશા ગોંડલીયા દ્વારા નોંધાવેલી ફરિયાદ પ્રમાણે બિટકોઈન મામલ શૈલેષ ભટ્ટ સામે સીઆઈડી ક્રાઈમ દ્વારા ફરિયાદ નોંધાવ્યા બાદ શૈલેષ ભટ્ટે પોતાની સાળી નીશાને એક મોબાઈલ ફોન બંધ હાલતમાં આવ્યો હતો, શૈલેષ ભટ્ટે સાળી નીશાને કહ્યુ આ ફોનમાં પોતાને કામ આવે  તેવા મહત્વના પુરાવા છે જરૂર પડશે ત્યાર તે તે ફોન લઈ જશે, જો કે ત્યાર બાદ શૈલેષ ફરાર થઈ ગયો હતો, ગત વર્ષે જુન 2018માં શૈલેષ ભટ્ટના એક સગા દ્વારા નીશાનો સંપર્ક કરવામાં આવ્યો હતો અને કહેવામાં આવ્યુ હતું આ મામલે મુળ જામનગરના વતની જયેશ પટેલને મળવા કહ્યુ હતું જયેશ પટેલ અનેક મોટા અધિકારીઓનો સંપર્કમાં હોવાનો દાવો કરવામાં આવ્યો હતો, નીશાએ જયેશ પટેલનો સંપર્ક કરતા જયેશ પટેલે તેમને દુબઈ આવવા જણાવ્યુ હતું આથી નીશા ગોંડલીયા જયેશને મળવા દુબઈ ગયા હતા.